Predlog SKLEP SVETA o prehodnih ukrepih za upravljanje ERS od 1. januarja 2014 do začetka veljavnosti 11. Evropskega razvojnega sklada /* COM/2013/0663 final - 2013/0319 (NLE) */





OBRAZLOŽITVENI MEMORANDUM V skladu s členom 1(5) Notranjega sporazuma za 10. ERS sredstev iz 10. ERS ne bo več mogoče dodeljevati po 31. decembru 2013, razen če Svet na predlog Komisije in soglasno ne odloči drugače. Države članice, ki so se junija 2013 sestale v okviru Sveta, so podpisale Notranji sporazum o ustanovitvi enajstega Evropskega razvojnega sklada (11. ERS). Ta notranji sporazum bo začel veljati šele, ko ga bodo ratificirale vse države članice. Ta proces verjetno ne bo zaključen pred januarjem 2014. Zato Komisija predlaga prehodne ukrepe („premostitveni sklad“) za zagotovitev razpoložljivih sredstev za sodelovanje z afriškimi, karibskimi in pacifiškimi državami ter čezmorskimi državami in ozemlji ter za podporo odhodkov za obdobje od januarja 2014 do začetka veljavnosti Notranjega sporazuma o ustanovitvi 11. ERS. Ta sklad se financira iz saldov in zapadlih sredstev v okviru 10. ERSin prejšnjih ERS. Prav tako se predlaga, da se sredstva v okviru tega premostitvenega sklada obračunajo v okviru 11. ERS, kar pomeni, da ne bodo predstavljala dodatnih virov za 11. ERS, nujni ukrepi za operativno in finančno upravljanje tega premostitvenega sklada pa bodo sprejeti, kakor hitro bo to mogoče. Komisija zato predlaga, da Svet sprejme priloženi sklep. 2013/0319 (NLE) Predlog SKLEP SVETA o prehodnih ukrepih za upravljanje ERS od 1. januarja 2014 do začetka veljavnosti 11. Evropskega razvojnega sklada SVET EVROPSKE UNIJE JE - ob upoštevanju Pogodbe o Evropski uniji in Pogodbe o delovanju Evropske unije, ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000[1], Ob upoštevanju Sklepa Sveta o pridružitvi čezmorskih držav in ozemelj Evropski skupnosti (Sklep o pridružitvi čezmorskih držav)[2], ob upoštevanju Notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP-ES in o dodelitvi finančne pomoči čezmorskim državam in ozemljem, za katera se uporablja četrti del Pogodbe ES[3] (v nadaljnjem besedilu: Notranji Sporazum za 10. ERS), zlasti člena 1(5) Notranjega sporazuma, ob upoštevanju predloga Evropske komisije, ob upoštevanju naslednjega: (1) V skladu s členom 1(5) Notranjega sporazuma za 10. ERS sredstev iz 10. ERS ne bo več mogoče dodeljevati po 31. decembru 2013, razen če Svet na predlog Komisije in soglasno ne odloči drugače. (2) Odstavek 5 Priloge Ib[4] (večletni finančni okvir za obdobje 2008–2013) k Sporazumu o partnerstvu AKP-EU določa , dasredstev iz 10. ERS, razen zneskov, namenjenih za financiranje Sklada za spodbujanje naložb, pri čemer so izvzete povezane subvencije obrestnih mer, ne bo več mogoče dodeljevati po 31. decembru 2013, razen če Svet na predlog Komisije in soglasno ne odloči drugače. (3) Člen 1(2) Priloge IIAa Sklepa Sveta z dne 27. novembra 2001 o pridružitvi čezmorskih držav in ozemelj Evropski skupnosti določa, da sredstev iz 10. ERS ne bo več mogoče dodeljevati po 31. decembru 2013, razen če Svet na predlog Komisije in soglasno ne odloči drugače[5]. (4) Člen 13(3) Notranjega sporazuma za 10. ERS določa, da je ta sporazum sklenjen za enako obdobje kot večletni finančni okvir Sporazuma o partnerstvu AKP-ES in da velja tako dolgo, dokler vse operacije, ki so financirane v okviru Sporazuma o partnerstvu AKP-ES, Sklepa o pridružitvi in navedenega večletnega finančnega okvira, ne bodo v celoti izvedene. (5) Organizacija in delovanje Evropske službe za zunanje delovanje sta opisana v Sklepu Sveta 2010/427/EU. (6) 11. ERS bo morda začel veljati po 1. januarju 2014. Zato je primerno, da se določijo prehodni ukrepi („premostitveni sklad“), ki jih bo treba financirati iz saldov in zapadlih sredstev v okviru 10. ERS in prejšnjih ERS, da se zagotovijo razpoložljiva sredstva za sodelovanje z afriškimi, karibskimi in pacifiškimi državami ter čezmorskimi državami in ozemlji ter podpora odhodkov od januarja 2014 do začetka veljavnosti Notranjega sporazuma – SPREJEL NASLEDNJI SKLEP: Člen 1 Dokler ne začne veljati Notranji sporazum za 11. ERS, se prehodni ukrepi v obliki akcijskih programov, posameznih in posebnih ukrepov za partnerje AKP, finančnih sklepov za podporo ČDO ter posebnih akcijskih programov za podporo odhodkov financirajo iz premostitvenega sklada za 11. ERS, ki je sestavljen iz saldov prejšnjih ERS in zapadlih sredstev iz projektov ali programov v okviru teh ERS. Premostitveni sklad lahko zajema tudi nepovratna sredstva za financiranje subvencioniranih obrestnih mer in tehnično pomoč za projekte, dodeljene Evropski investicijski banki, kakor je določeno v členih1,2 in 4 Priloge II Sporazuma o partnerstvu AKP-EU in novega Sklepa o pridružitvi čezmorskih držav. Ti prehodni finančni ukrepi so namenjeni lažjemu izvajanju programskih dokumentov in odzivanju na potrebe po nujni pomoči. Sredstva v okviru tega premostitvenega sklada je treba obračunati v okviru 11. ERS. Deleži prispevkov držav članic iz člena 1(2)(a) Notranjega sporazuma za 9. in 10. ERS se ustrezno zmanjšajo. Člen 2 Ne glede na stanje procesa ratifikacije Notranjega sporazuma v državah članicah, Svet čim prej sprejme predpise o izvajanju 11. ERS, ki vsebujejo ukrepe za operativno in finančno upravljanje tega premostitvenega sklada. Dokler ti predpisi za izvajanje premostitvenega sklada niso sprejeti, še naprej veljata Uredba Sveta (ES) št. 617/2007 z dne 14. maja 2007 o izvajanju 10. Evropskega razvojnega sklada in Uredba Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad. Člen 3 Ta sklep se uporablja v skladu s Sklepom Sveta 2010/427/EU o organizaciji in delovanju Evropske službe za zunanje delovanje. Člen 4 Ta sklep začne veljati z dnem objave v Uradnem listu Evropske unije. Velja od 1. januarja 2014 do začetka veljavnosti Notranjega sporazuma za 11. ERS. V Bruslju, Za Svet Predsednik [1] UL L 317, 15.12.2000, str. 3. Sporazum, kakor je bil spremenjen s Sporazumom, podpisanim v Luxembourgu 25. junija 2005 (UL L 287, 28.10.2005, str. 4), in s Sporazumom, podpisanim v Ouagadougouju 22. junija 2010 (UL L 287, 4.11.2010, str. 3). [2] Sklep Sveta 2001/822/ES z dne 27. novembra 2001, UL L 314, 30.11.2001, str. 1, kakor je bil spremenjen s Sklepom Sveta 2007/249/ES z dne 19. marca 2007, UL L 109, 26.4.2007, str. 33. [3] UL L 247, 9.9.2006, str. 32. [4] Priloga 1b, kakor je vsebovana v Prilogi k Sklepu št. 1/2006 Sveta ministrov AKP–ES (UL L 247, 9.9.2006, str. 22). [5] UL L 314, 30.11.2001, str.1, kakor je bil spremenjen s Sklepom Sveta z dne 19. marca 2007 (UL L 109 z dne 26.4.2007, str. 37)